Eesti Muusika- ja Teatriakadeemia raamatukogu

Eesti Muusika- ja Teatriakadeemia raamatukogu (EMTA raamatukogu) on avalikku teenust osutav ülikooli- ja teadusraamatukogu. 

Raamatukogus on 2017. aasta alguse seisuga umbes 205 000 teavikut, sh ligikaudu 130 000 nooti, 40 000 raamatut, 2900 käsikirjalist teadustööd, 27 000 helisalvestist, 2500 videosalvestist ning arvukalt trükitud ja elektroonilisi perioodikaväljaandeid.

 Asukohad 
Raamatukogu asub Tallinnas Eesti Muusika- ja Teatriakadeemia peahoones aadressil Tatari 13; filiaali aadress on EMTA lavakunstikooli raamatukogu, Toom-Kooli 4, Tallinn.

Raamatukogul on olnud viis asukohta:
 Võidu väljak 4 (Vabaduse väljak 4) Tallinnas 1935–1944
 Lahmuse mõis Viljandimaal 1944. aasta märtsist septembrini
 Suvorovi pst 3 (Kaarli pst 3) Tallinnas 1944–1971
 Vabaduse pst 130 Tallinnas 1971–1999
 Rävala pst 16 / Tatari 13 Tallinnas alates 1999. aastast

 Ajalugu 
 1935–1944 
AastaSündmus1935raamatukogu asutamine, noote annetasid konservatooriumi õppejõud, linnaraamatukogu jt1941raamatukogus oli üle 1000 noodi ja raamatu, laenutused pandi kirja kausta, kasutati alfabeetilist kataloog 1944märtsipommitamises hävis suur osa noodikogust; raamatukogu asus pool aastat Viljandimaal Lahmuse mõisas
 1944–1971 
AastaSündmus1944raamatukogu alustas tööd 6. oktoobril Tallinnas Suvorovi pst 3, töötajad saadeti kolmeks nädalaks Leningradi ja Moskva konservatooriumide raamatukogudesse end täiendama1945esimene märge heliplaatide ostu kohta1947fondi suurus kasvas 24 359 eksemplarini, konservatoorium hankis esimese helisalvestusaparaadi1955esimest korda on mainitud eraldi üksusena konservatooriumi helikabinetti (fonoteeki), mis sinnani oli paiknenud muusikateaduse kateedri juures, eestvedaja oli Herbert Tampere1957konservatooriumi juurde (taas)loodi lavakunsti fakulteet (praegune Eesti Muusika- ja Teatriakadeemia lavakunstikool), hakati ostma teatrialast kirjandust1961avati Tallinna Muusikakeskkool, lugejateeninduses lisandus töö lastega; üliõpilasi värvati noodikirjutajateks1969paranesid komplekteerimisvõimalused; raamatukogule anti juurde lisaruume
 1971–1999 
AastaSündmus1971koliti Kivimäele Vabaduse pst 130, suurenesid töötajate arv, pindala, komplekteerimissummad, teavikute arv, moodustati teatme- ja bibliograafiaosakond1972avati 20 kohaga lugemissaal, hakati regulaarselt tegema uudiskirjanduse väljapanekuid1977kinnitati Tallinna Riikliku Konservatooriumi (TRK) raamatukogu kasutamise eeskirjad, hangiti esimesed paljundusaparaadid1978võeti kasutusele esimesed lugejapiletid1980raamatukogus oli kokku 141 079 eksemplari; lavakoolile anti üle 543 teatrialast raamatut1991loodi muusikakogude omavahelist koostööd arendav ja erialahuve esindav organisatsioon Eesti Muusikakogude Ühendus (EMKÜ), Tallinna Konservatooriumi raamatukogu oli asutajaliige1993fonoteeki osteti esimesed CDd1994EMKÜ sai International Association of Music Libraries, Archives and Documentation Centres (IAML) Eesti rahvuslikuks sektsiooniks, Eesti Muusikaakadeemia (EMA) raamatukogu hakkas osalema rahvusvahelises koostöös; osteti esimene videokaamera, fonoteek hakkas jäädvustama EMA sündmusi1995fonoteek liideti raamatukoguga1996algas arvutipõhine kataloogimine, kõigepealt auvised, seejärel raamatud ja noodid, kasutati programmi ProCite, mis oli kättesaadav kohtvõrgus1996–1998 osaleti Euroopa Liidu abiprojektis TEMPUS “Eesti muusika- ja kõrgkoolide raamatukogude ühine infosüsteem”, mille eesmärgiks oli luua infotehnoloogiline baas Eesti Muusika- ja Teatriakadeemia ja Eesti Kunstiakadeemia (EKA) raamatukogudes ning anda personalile vastav koolitus. Kursused toimusid Tallinnas, Helsingis, Utrechtis, Oxfordis ja Londonis (Sibelius-Akatemia, Hogeschool voor de Kunsten Utrecht, Oxfordi ülikool, Royal College of Music, Guildhall School of Music and Drama).1998EMA liitus Eesti raamatukogude ühistegevuse arenduseks loodud Eesti Raamatukoguvõrgu Konsortsiumiga (ELNET Konsortsium)1998–1999Avatud Eesti Fondi ja Budapesti Avatud Instituudi toetusel loodud projekti “Eesti Muusika- ja Teatriakadeemia raamatukogu integreerimine Eesti Raamatukoguvõrgu Konsortsium infosüsteemi” käigus hangiti raamatukogule INNOPACi litsentsid, vöötkooditehnika ja vöötkoodid, turvaväravad, aktivaator-deaktivaator ja turvaribad ning tehti teisi suuri ettevalmistusi seoses peatse kolimisega uude majja 
 Alates 1999 
AastaSündmus1999õppeaasta algas uues hoones Rävala pst 16, võeti kasutusele avariiulisüsteem, uuendati liigitussüsteemi2000võeti kasutusele ELNET Konsortsiumi ühine integreeritud raamatukogusüsteem INNOPAC (edaspidi Millennium, Sierra), lugejatele tekkis võimalus kasutada avalikku e-kataloogi ESTER2001–2003digiteeriti fonoteegi stuudiolintidel olnud muusikaakadeemiaga seotud isikute arhiivisalvestised2002osteti ELNET Konsortsiumi ühishankena esimesed teadusandmebaasid2002–2003ProCite elektronkataloogid konverteeriti INNOPACi2005Eesti Muusika- ja Teatriakadeemia ja Eesti Kunstiakadeemia raamatukogud nimetati teadusraamatukogudeks2006põhikogus algas teavikute elektrooniline laenutamine2007alustati kaastööd IAMLi ajakirjale Fontes Artis Musicae2008hakati saatma Eesti Muusika- ja Teatriakadeemia publikatsioonide võõrkeelseid lühikokkuvõtteid rahvusvahelisele muusikakirjanduse bibliograafiale Répertoire International de Littérature Musicale (RILM)2009seoses Eesti Muusika- ja Teatriakadeemia 90. aastapäevaga külastas EMTA raamatukogu Eesti Vabariigi president Toomas Hendrik Ilves2010Eesti Muusika- ja Teatriakadeemia liikmetele sai võimalikuks andmebaaside kaugkasutus ID-kaardiga sisselogimisel, koostöös Eesti Rahvusraamatukoguga hakati osutama Euroopa raamatukoguvõrgustiku digiteerimisteenust EOD (eBooks on Demand)2011lavakoolis algas teavikute elektrooniline laenutamine, koostöös ELNET Konsortsiumiga käivitus ESTERi arendus Avakogujuht, mis näitab teaviku asukohta raamatukogu plaanil2012hakati läbi korraldama regulaarseid tagasisideküsitlusi2014Eesti Muusika- ja Teatriakadeemia loodi vokaalteoste eestikeelsete tõlgete andmebaas Loreta, mida koostab EMTA raamatukogu2016raamatukogu teenuste hulka lisandus võimalus kuulata õppematerjalide muusikafaile Eesti Muusika- ja Teatriakadeemia õppeinfosüsteemi vahendusel ka nutiseadmetes 2017koostöös ELNET Konsortsiumiga käivitus lugejaks registreerimine veebis ja sisselogimine e-kataloogi ESTER ka ID-kaardi/Digi-ID ja Mobiil-IDga

 Raamatukogu juhatajad 
 1935–1943 Leho Võrk
 1944–1949 Hendrik Tooming
 1949–1960 Albert Vaht
 1960–1978 Irina Anniko
 1978–1984 Tiina Keel
 1984–1988 Helle Kimmel
 1988–1994 Mihkel Sildos
 1994–1995 Anne Salutee (kt)
 1995–2002 Reet Marttila (Nikkel)
 alates 2002 Ilvi Rauna

 Annetajad 
Algusaastatest peale on õppejõud ja interpreedid annetanud raamatukogule oma materjale. Viimastel aastakümnetel on meile jõudnud raamatuid, noote ja plaate paljudest isikukogudest: Zelia Aumere, Juhan Kaljaspoolik, Irmgard Kaudre, Anna Klas, Eri Klas, Venno Laul, Hugo Lepnurm, Endel Lippus, Urve Lippus, Bruno Lukk, Anti Marguste, Juha Metsäpeltö, Leo Normet, Toomas Paul, Naan Põld, Lilian Semper, Heljo Sepp, Lepo Sumera, Veljo Tormis, Taru Valjakka, Andrei Volkonski jt.

Väärilist lisa meie kollektsioonile on andnud arvukad toetajad: Wolfgang Wagner (:en), Tõnis Rüütel, François Rossé (:fr), Klassikaraadio, Eesti Segakooride Liit, Ameerika Ühendriikide Suursaatkond Eestis, Poola Suursaatkond Tallinnas, Prantsuse Instituut Eestis, Soome Muusika Infokeskus (FIMIC), Taani Kultuuri Instituut, Eesti Helikunsti Keskus New Yorgis, Eesti Kultuuri Koondis Rootsis, Packard Humanities Institute, The Associated Board of the Royal Schools of Music, Bärenreiter, Müller-Speiser, Helbling, Wilhelm Hansen jt.

2011. aasta mais jõudis Eesti Muusika- ja Teatriakadeemia saksa ooperilavastaja prof Joachim Herzi (1924–2010) mahukas raamatukogu. Tegemist oli suurejoonelise rahvusvahelise projektiga, ettevõtmist organiseeris ja finantseeris Akademie der Künste. Joachim Herzi raamatukogus on ligi 9000 teavikut: 542 nooti, 2254 helisalvestist, umbes 6200 raamatut. Herzi kogu hakatakse edaspidi hoidma eraldi ruumis Eesti Muusika- ja Teatriakadeemia juurdeehitusena valmivas saalikompleksis.

 Koostöövõrgustikes ja erialaorganisatsioonides osalemine 
 IAML – The International Association of Music Libraries, Archives and Documentation Centres
 EMKÜ – Eesti Muusikakogude Ühendus
 ELNET – Konsortsium Eesti Raamatukoguvõrgu Konsortsium
 RILM – Répertoire International de Littérature Musicale

 Andmebaasid 
2002. aastal tekkis EMA lugejatel esimest korda võimalus kasutada rahvusvahelisi teadusandmebaase. Algatuseks hangiti ELNET Konsortsiumi vahendusel EBSCO Publishing andmebaasid, lisandusid Grove Music Online, Cambridge University Press Journals, Oxford University Press Journals. Alates 2004. aastast on Eesti Muusika- ja Teatriakadeemias kättesaadav rahvusvaheline muusikakirjanduse bibliograafia RILM, sellele on järgnenud Naxos Music Library, Naxos Video Library, RISM (Répertoire International des Sources Musicales), RIPM (Retrospective Index to Music Periodicals), JSTOR Music Collection, International Phonetic Alphabet (IPA Source), Digital Theatre+, RILM Music Encyclopedias, Die Musik in Geschichte und Gegenwart (MGG) Online jt.

EMTA raamatukogu alustas 2014. aastal vokaalteoste eestikeelsete tõlgete andmebaasiga Loreta. Praeguseks on andmebaasi kantud umbes 1000 teose tõlked.

 Kirjandus 
 Tiina Keel. Tallinna Riikliku Konservatooriumi raamatukogu ajalugu (1935–1979). (Kursusetöö). Ed. Vilde nim Tallinna Pedagoogiline Instituut, Tallinn 1980
 Urve Leemets. Seltsi kogust teadusraamatukoguni: EMTA raamatukogu 75. Raamatukogu 2010, 6, lk 11–14
 Andres Pung, Pärtlas, Margus (koostajad). Eesti Muusika- ja Teatriakadeemia aastaraamat. Eesti Muusika- ja Teatriakadeemia, Tallinn 1996–
 Ilvi Rauna. Eesti Muusika- ja Teatriakadeemia raamatukogu 75+1. Ettekanne EMKÜ juubelikonverentsil EMTAs, 27. oktoober 2011
 Ilvi Rauna. Loreta – vokaalteoste tõlgete andmebaas. Sirp, 21. märts 2014
 Kaie Viigipuu. Fonoteegi kogu analüüs. Eesti Muusikaakadeemia, Tallinn 1998
 Kaie Viigipuu. Eesti Muusikaakadeemia fonoteegist: muusikast ja lisaväärtusest. Raamatukogu, 2002 1, lk 15–17

 Välislingid 
 Eesti Muusika- ja Teatriakadeemia raamatukogu
 Eesti Muusika- ja Teatriakadeemia lavakunstikooli raamatukogu

Raamatukogu
Kategooria:Eesti raamatukogud
Kategooria:Tallinna raamatukogud